OpenLLM-France/wikimedia huggingface dataset:
# Habitatge al carrer Peresall, 12 (Tremp)

L'Habitatge al carrer Peresall, 12 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici situat al centre del nucli urbà de Tremp al límit del antic fossat de la muralla, actual Passeig del Vall.
L'edifici consta d'una construcció estreta, de quatre nivells d'alçat on les façanes mostren característiques constructives d'èpoques diferenciades, de finals del XIX i del segle xx. El frontis principal, del carrer Peresall, és aquell més modern, diferenciat per la tipologia de les obertures i destacant pel balcó corregut amb els barrots altament decorats amb motius curvilinis. La façana posterior, mostra reminiscències d'una època anterior, tant pel que fa a la construcció del volum de la terrassa, com per les obertures de mig punt de la planta baixa o per la galeria superior conformada per dos grans arcs rebaixats amb impostes en relleu.

## Història

L'única referència històrica assimilable a la construcció és relativa a la normativa municipal de construcció de finals del XIX, que va permetre terraplenar el fossat de l'antic vall de la muralla i així aixecar edificis, només de planta baixa. Aquests edificis s'assimilen, avui dia, a les terrasses que conformen la fesomia dels edificis de la Plaça Princesa Sofia.

## Referències

* 1 2 3
# Habitatge al carrer Pi i Margall, 52 (Sant Boi de Llobregat)

L'Habitatge al carrer Pi i Margall, 52 és una obra del municipi de Sant Boi de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa unifamiliar, modernista, formada per planta baixa i un pis, amb pati al darrere. Està decorada profusament a les portes i finestres amb esgrafiats de motius vegetals, un dels trets característics d'aquest estil. Al capdamunt, a la barana del terrat hi ha un acabament de línies profundament ondulades, on es repeteixen els motius esgrafiats envoltant la data de construcció (1909).

## Història

Veïna de Cal Garrofa i construïda pràcticament a les mateixes dates, la història d'aquesta casa és la del carrer, que es va impulsar fortament a finals del segle xix i principis del XX. Coincidint en el temps, amb pocs anys de diferència es va produir la creació del canal del Llobregat i el primer Eixample pròpiament dit de Sant Boi. Es va augmentar visiblement la població i això va motivar la petició i concessió de moltes llicències de construcció o reforma de cases. Arran d'això a Sant Boi s'hi troben encara algunes cases de l'època, diferenciables per l'estil arquitectònic del moment, el modernisme, i també, sobretot al principi del creixement per les torres de tendència historicista.

## Referències

* 1 2
# Habitatge al carrer Pi i Margall, 6 (el Papiol)

L'Habitatge al carrer Pi i Margall, 6 és una obra modernista del Papiol (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres estructurat en planta baixa i dos pisos. La façana és arrebossada i pintada de blanc. Destaca sobretot per les seves obertures, a la planta baixa hi ha una finestra de grans dimensions amb reixa de ferro i al costat, la porta, totes dues obertures d'arc lobulat amb la línia d'imposta lleugerament deprimit. A la primera planta hi ha una única obertura, un balcó de ferro forjat d'arc deprimit. El marc està realçada per una motllura que dibuixa un arc de mig punt. A l'últim pis destaca una galeria d'arcs de mig punt. L'edifici és rematat per petites elements sobressortints.
# Habitatge al carrer Principal, 8 (Esponellà)

L'Habitatge al carrer Principal, 8 és una obra d'Esponellà (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Conjunt edificat que ocupa el tram esquerre final del carrer principal del nucli, que dona accés a la placeta de Centenys. Presenta tres volums diferenciats, amb crugies paral·leles. La façana principal present aporta dovellada amb arc de mig punt en el volum central, que té planta baixa i un pis. A la dreta hi ha un volum de planta baixa i dos pisos. Presenta una interessant finestra gòtica al primer pis. El volum de l'esquerra també té la mateixa distribució de plantes i no té gaires elements d'interès.
# Habitatge al carrer Príncep de Bergara, 10 (l'Hospitalet de Llobregat)

L'habitatge al carrer Príncep de Bergara número 10 és un edifici noucentista protegit com a bé cultural d'interès local a l'Hospitalet de Llobregat (Barcelonès).

## Descripció

És un edifici entre mitgeres de planta baixa, dos pisos i terrat. La disposició de la façana és simètrica, amb dos balcons al primer i segon pis i la porta principal al centre de la planta baixa. Cada balcó té dues finestres que tenen la llinda i els brancals fets amb maó vist. La planta baixa va ser modificada i s'hi va posar un arrebossat uniforme de ciment. El primer i segon pis estan profusament decorats amb esgrafiats que representen gerros y flors, separant les obertures, amb rajoles de ceràmica i amb plafons de trencadís. Sobre la porta hi ha una composició en trencadís on es pot llegir "AÑO 1927". Fins i tot el voladís dels balcons està decorats amb ceràmica. El terrat queda tancat per uns petits murs de maó units per gelosia.

## Història

L'aparença no és ostentosa però sí un xic refinada i harmònica, amb un gran cromatisme, resultant dels materials emprats i les arts aplicades: maó vist al terrat i emmarcant les finestres; franges de rajoleta vidriada que marquen els diferents ordres i en alguns casos, rajoleta policroma trencada imitant mosaic i situada a la base dels balcons; esgrafiats amb temes florals i ferro laminat imitant forjats.

## Referències

* «Habitatge al carrer Príncep de Bergara, 10». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Portada/efemèride març 13

Anna Sahun
« 12 de març · 13 de març · 14 de març »
# Bailey Rowe

Bailey Rowe és un jugador de futbol nascut a les Illes Verges Britàniques, que actualment juga al Weymouth FC, equip de l'Evo-Stik League South, i a la selecció nacional de les Illes Verges Britàniques. És el jugador més jove que ha marcat un gol amb la selecció masculina de les Illes Verges Britàniques (BVI).
L'any 2017, formava part de la selecció sub-15 de les BVI, que va participar en el Campionat Sub-15 de la CONCACAF del 2017. Rowe va ser en líder de l'equip i va jugar molt bé, va marcar un gol contra les Turks and Caicos, i en el partit final de la fase de grups, va marcar 4 gols només en la primera part d'un partit contra Montserrat, que va acabar amb una contundent victòria per part del conjunt de les BVI (8-2). Va portar al seu equip a la primera posició fins que van perdre contra Guiana Francesa.

## Referències

* ↑ «Terras: Bailey Rowe gets British Virgin Islands call-up» (en anglès). DorsetEcho, 28-05-2018. [Consulta: 18 juliol 2021].
* ↑ «British Virgin Islands - B. Rowe - Profile with news, career statistics and history - Soccerway».
* ↑ Greenaway, Dean. «BVI beats Turks and Caicos in CONCACAF youth soccer» (en anglès). [Consulta: 18 juliol 2021].
# Balonmano Ciudad Real

El Balonmano Ciudad Real és un club d'handbol de la ciutat de Ciudad Real que va disputar la Lliga ASOBAL, competició que va guanyar en 4 ocasions. És un dels equips amb un millor palmarès tant a nivell nacional com europeu, tenint en el seu poder 3 Copes d'Europa. El Balonmano Ciudad Real disputava els seus partits com a local al poliesportiu Quijote Arena amb capacitat per 5.200 espectadors.

## Història

El club es fundà el 1981 amb el nom de ADC Caserío Vigón, aconseguint diferents ascensos fins a la Segona Divisió on, malgrat tenir la possibilitat d'ascendir a la Lliga ASOBAL, degut a la inexperiència i la falta de recursos no ho fa. El 14 de juny de 1993 es crea un nou club, l'Agrupación Deportivo Cultural Ciudad Real, mantenint els drets esportius del Caserío Vigón i ascendeix a la Lliga ASOBAL.
La temporada 1998/99 l'equip aconsegueix la seva primera participació europea a la City Cup, on quedarien subcampions enfront del SG Flensburg-Handewitt, a més a més, aquell any finalitzen la lliga en una meritòria 4a posició.
A partir de la temporada 2001/02 l'equip rep una forta inversió d'institucions públiques de la ciutat, portant el club al primer nivell de l'handbol espanyol i europeu, podent incorporar els millors jugadors del moment, així, el Balonmano Ciudad Real s'imposa a la Recopa d'Europa d'handbol de 2002 i 2003, a la seva primera Copa del Rei el 2003 i a la seva primera Lliga ASOBAL el 2004.
Posteriorment destacarien les 3 Copes d'Europa d'handbol de 2006, 2008 i 2009, així com les 4 Lligues consecutives de 2007, 2008, 2009 i 2010. També cal destacar el fet que la temporada 2007/08 l'equip guanyà les 5 competicions a les que optava: Copa d'Europa, Supercopa d'Europa, Lliga ASOBAL, Copa del Rei i Copa ASOBAL.
A l'estiu de 2011, davant les dificultats econòmiques per les que travessava l'equip, va decidir traslladar la seva seu a Madrid, per tal d'atraure més patrocinadors. Així canvià el seu nom per Club Balonmano Atlético de Madrid.
L'estiu de 2013, davant la impossibilitat de resoldre el deute de l'equip, desapareix de forma definitiva.

## Títols

* 3 Copa d'Europa d'handbol (2005-06, 2007-08, 2008-09)
* 2 Recopa d'Europa (2001-02, 2002-03)
* 3 Supercopa d'Europa (2005-06, 2006-07, 2008-09)
* 5 Lliga Espanyola/Lliga ASOBAL (2003-04, 2006-07, 2007-08, 2008-09, 2009-10)
* 2 Copa del Rei (2002-03, 2007-08)
* 5 Copa ASOBAL (2003-04, 2004-05, 2005-06, 2006-07, 2007-08
* 2 Supercopa d'Espanya d'handbol (2004-05, 2007-08)

## Vegeu també

* Viran Morros.

## Referències

* ↑ Manel Serras. «El valor de llamarse Atlético». Barcelona: El País, 04-07-2011.

## Enllaços externs

* Web oficial del BM Ciudad Real
# Antic Seminari Diocesà de Vic

L'Antic Seminari és l'anterior seu del Seminari de Vic protegida com a Bé Cultural d'Interès Local al centre de la capital d'Osona. Conjunt d'edificis organitzats a partir de l'església de Sant Just i el seu claustre a l'interior de l'illa. L'edifici consta de planta baixa i quatre pisos superior. Les obertures s'organitzen en eixos verticals i són totes de llinda plana amb brancals de carreus de pedra. Els portals que es conserven a la planta baixa son d'arc rebaixat.

## Referències

* ↑ «Antic Seminari Diocesà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 octubre 2017].
# Neu que crema

Neu que crema (títol original: Who'll Stop the Rain) és una pel·lícula dels Estats Units dirigida per Karel Reisz el 1978. Ha estat doblada al català.

## Argument

Ray Hicks torna del Vietnam per fer un servei al seu company John, però no qualsevol servei: fer passar dos quilos d'heroïna. Quan diposita el paquet a casa de l'esposa de John, tot es complica: esdevenen l'objectiu d'agents federals corromputs.

## Repartiment

* Nick Nolte: Ray Hicks
* Tuesday Weld: Marge Converse
* Michael Moriarty: John Converse
* Anthony Zerbe: Antheil
* Richard Masur: Akin
* Ray Sharkey: Smitty
* Gail Strickland: Charmian
* Charles Haid: Eddie Peace
* David Opatoshu: Bender
* Joaquín Martínez: Angel
* James Cranna: Gerald
* Timothy Blake: Jody
* Shelby Balik: Janey
* Jean Howell: Edna

## Premis i nominacions

* Selecció oficial al Festival de Cannes 1978 per la Palma d'Or per Karel Reisz
* Nominada a la Screen Guild of America de 1979 per un WGA Award per el millor drama adaptat d'una altra obra (Best Drama Adapted from Another Medium) per Judith Rascoe i Robert Stone.

## Referències

* ↑ esadir.cat. Neu que crema. esadir.cat.
* ↑ «Who'll stop the rain?». The New York Times.
# McQ

McQ és una pel·lícula policíaca estatunidenca dirigida per John Sturges, estrenada el 1974. Ha estat doblada al català.

## Argument

Lon McQ (John Wayne), un tinent de la policia de Seattle investiga sobre l'homicidi del seu col·lega, que es suposa ha estat mort per uns hippies: McQ sospita d'un traficant, Manny Santiago de ser darrere d'aquest homicidi.

## Repartiment

* John Wayne: John McQ
* Eddie Albert: el capità Kosterman
* Diana Muldaur: Lois
* Jim Watkins: J. C. Davis
* Al Lettieri: Manny Santiago
* Clu Gulager: El tinent Franklin Toms
* David Huddleston: Pinky
* Colleen Dewhurst: Myra
* Julie Adams: Elaine
* Roger E. Mosley: Rosey
* William Bryant: Stan Boyle
* Richard Kelton: Radical
* Joe Tornatore: Freddy LaSalle
* Kim Sanford: Ginger
* Dick Friel: Bob Mahoney
* Richard Eastham: Walter Forrester

## Comentaris

* Acceptant rodar aquesta pel·lícula, John Wayne reconeixia el declivi del western: "Tenia ganes de canviar una mica, va declarar llavors. Naturalment, el meu estil, és la pel·lícula d'acció i avui, la pel·lícula d'acció, és la pel·lícula policíaca amb un policia despietat".
* Algun temps abans, John Wayne havia refusat el paper de Harry Callahan, que havia de fer finalment Clint Eastwood en la pel·lícula Harry el brut, dirigida per Don Siegel.

## Referències

* ↑ esadir.cat. McQ. esadir.cat.
* ↑ «McQ». The New York Times.

## Enllaços externs

* ciritique de McQ a DVDClassik
# Joan Josep Pérez Benlloch

Joan Josep Pérez Benlloch (Moixent, la Costera, 1936) és un periodista valencià. Va estar vinculat de jove al Partit Socialista Valencià i fou un dels creadors dels GARS i del PSPV el 1974. Ha col·laborat amb la Universitat Catalana d'Estiu i ha participat en algunes de les conferències dels Premis Octubre. Ha dirigit els periòdics Primera Página, Diario de Valencia i Noticias al Día, ha estat corresponsal de Tele/eXpres i La Vanguardia, i ha publicat una autobiografia sota el títol Al cierre. Del 1987 al 1997 ha estat redactor del diari Levante i posteriorment a El Temps i a El País.

## Referències

* ↑ Quintana, Vicente. «Homenaje al periodista valenciano, Juan José Pérez Benlloch – CVRadio 94.5». Cv Ràdio, 24-06-2016. Arxivat de l'original el 2016-10-12.
* ↑ «Juan José Pérez Benlloch». El País, 03-04-1988.
# Cameron Findlay

Cameron Findlay (actuant sota l'àlies Kontravoid) és un músic, bateria, compositor i productor canadenc. Findlay va ser membre fundador, coproductor i coescritor a la banda de synth pop canadenca Parallels, que va abandonar l'any 2011. La seva composició original "Dry Blood" per Parallels va ser presentada als premis Oscar de 2013 dins el curtmetratge Curfew que va finalment guanyar. També ha tocat la bateria amb Crystal Castles entre 2007 i 2008. També a Trust l'any 2012.
L'àlbum debut de Kontravoid es va estrenar el febrer de 2012 amb la marca de Toronto Pretty Pretty Records. La cançó "Native State" va ser llançada per la marca germana Cititrax com a senzill de 7 minuts més tard el juliol del mateix any. Findlay va obrir per Crystal Castles durant el seu tour per Nord Amèrica a l'octubre i novembre de 2012. El 2014 va treballar al duet anomenat VOTIITV.

## Referències

* 1 2 Cooper, Duncan. «Stream: Kontravoid's Self-Titled LP». thefader.com. The Fader. [Consulta: 15 octubre 2020].
* ↑ Keller, Jason. «Striking Parallels». nowtoronto.com. Now Magazine. Arxivat de l'original el 2011-06-05. [Consulta: 15 octubre 2020].
* ↑ «Dry Blood BMI Repertoire». BMI. Arxivat de l'original el 10 d'abril de 2013. [Consulta: 11 març 2013].
* ↑ Christensen, Shawn. «Curfew». Fuzzy Logic Pictures. [Consulta: 15 octubre 2020].
* ↑ Vasicka, Veronica. «Kontravoid Native State». Minimal Wave. Cititrax Records. [Consulta: 15 octubre 2020].
* ↑ «Noisey VOTIIV "Stay Away" Video Premiere». http://noisey.vice.com/en_ca/blog/premiere-votive-stay-away. Noisey. [Consulta: 15 octubre 2020].
# Vernet (Artesa de Segre)

Vernet és una entitat de població del municipi d'Artesa de Segre, a la comarca de la Noguera. El poble és a la dreta del riu Segre, a mig camí de la carretera que uneix el cap del municipi amb Baldomar, a l'oest del terme municipal. L'any 1034 Vernet fou conquerit per Arnau Mir de Tost. El 1204 resta a mans de Guerau IV de Cabrera i des del 1387 esdevé propietat del marquesat de Camarasa. Fins a l'any 1920 formà part administrativament de Baldomar, al qual s'havia integrat a meitat del segle xix.

## Llocs d'interès

* El Castell de Vernet construït i esmentat al segle xi està troba en bon estat de conservació. Al segle xvi s'inicià la construcció de cases al voltant. Té una planta rectangular, a diferència dels castells de l'època, on a les terres de frontera eren predominants les torres de planta circular. És declarat bé cultural d'interès local.
* Santa Maria de Vernet és una església romànica d'una sola nau i coberta amb volta de canó. Conserva la seva estructura primitiva amb l'afegit de sendes capelles a banda i banda de la nau. Construïda a finals del segle xii, apareix esmentada l'any 1151 com a possessió de la canònica de Santa Maria de Solsona. Amb diversos afegits durant la seva història, fou restaurada el 1964.
* Els Trulls de Vernet són construccions de forma cúbica fetes de pedra i fang als que s'accedeix a través d'una porta de fusta. Representava un gran esforç per ser excavat a la pedra perquè dues de les seves característiques més importants són la compactabilitat i impermeabilitat. A diferència del trull tradicional, aquests es dedicaven al procés de vinificació.

## Referències

* ↑ «Vernet (Artesa de Segre)». Gran Enciclopèdia Catalana. Barcelona: Grup Enciclopèdia Catalana.
* ↑ «Vernet (Artesa de Segre)». Gran Enciclopèdia Catalana. Barcelona: Grup Enciclopèdia Catalana.
* ↑ «255389 Vernet». Alteraciones de los municipios en los Censos de Población desde 1842. INE. [Consulta: 26 juliol 2020].
* ↑ «Castell de Vernet Arxivat 2015-09-23 a Wayback Machine.». Web del Consell Comarcal de la Noguera.
* ↑ «Santa Maria de Vernet Arxivat 2015-09-23 a Wayback Machine.». Web del Consell Comarcal de la Noguera.
* ↑ «Els Trulls de Vernet Arxivat 2015-09-23 a Wayback Machine.». Web del Consell Comarcal de la Noguera.
# Budești (Maramureș)

Budești (en hongarès: Budfalva o Budfalu, en ídix: בודשט o Budest) és un municipi del comtat de Maramureș, Maramureș, Romania. Està compost per dos pobles, Budești i Sârbi (en hongarès: Szerfalva o Szerfalu, en ídix: סערב o serbi).

## Geografia

La comuna es troba a la part central del comtat de Maramureș, 44 km al nord-est de la seu del comtat, Baia Mare, i es troba a la vora del riu Cosău. La carretera comarcal DJ109F connecta Budești amb la ciutat de Cavnic, a 17 km, pel pas de Neteda. La carretera presenta un turó de gravetat, on el traçat del terreny circumdant produeix una il·lusió òptica, fent que el pendent de baixada del 8% sembli un pendent de pujada.

## Esglésies

A la comuna hi ha les següents esglésies de fusta:
* Església de fusta de Budești Josani, del segle XVII, és una de les vuit esglésies de fusta de Maramureş que la UNESCO ha catalogat com a Patrimoni de la Humanitat.
* Església de fusta de Budești Susani
* Església de fusta de Sârbi Josani
* Església de fusta de Sârbi Susani

## Referències

* ↑ «S-a deslușit cauza ciudatului fenomen de pe drumul dintre Cavnic și Budești». , 10-08-2010.
* ↑ «Wooden Churches in Maramureș». www.cimec.ro. [Consulta: 16 novembre 2023].
# Borșa

Borșa (pronunciació en romanès: [ˈBorʃa]; en hongarès: Borsa, en alemany: Borscha, ídix: בורשא o Borsha) és una ciutat del comtat de Maramureș, a l'est de Romania, a la vall del riu Vișeu i prop del pas Prislop. Unint Transsilvània amb Bucovina, el pas Prislop està envoltat per les muntanyes Rodna i Maramureș, ambdues serralades dels Carpats. El pic més alt de la regió és Pietrosul Rodnei — 2.303 metres.
El Parc Nacional de Rodna (que té una superfície de 463,4 km²) es pot accedir des de Borșa. A la ciutat hi ha una església de fusta, construïda el 1718. Borșa administra un poble, Băile Borșa.
El 1891 hi havia 1.432 jueus que vivien a Borșa. La zona ha perdut gran part de la seva població després del col·lapse del règim comunista.
Segons el cens del 2011, la població de Borșa és de 27.611 habitants, respecte al cens anterior del 2002, quan es van registrar 26.984 habitants. La majoria dels habitants són romanesos (91,26%), amb una minoria d'hongaresos (1,29%). Per al 6,78% de la població, es desconeix l’ètnia. Des del punt de vista confessional, la majoria dels habitants són ortodoxos (88,32%), amb una minoria de catòlics romans (3,24%). Per al 6,81% de la població, no es coneix l’afiliació confessional.

## Fills il·lustres

* Israel Polack (1909-1993), industrial tèxtil
* Frank Timiș (nascut el 1964), ric home de negocis establert a Londres

## Galeria

* Houses in Borșa
* Houses in Borșa
* Church of the Moisei monastery
* Pietrosu Mare near Borșa
* Horses' waterfall

## Referències

* 1 2 Rezultatele finale ale Recensământului din 2011: «Tab8. Populația stabilă după etnie – județe, municipii, orașe, comune». Arxivat de l'original el 2016-01-18.
* ↑ «Recensământul Populației și al Locuințelor 2002 - populația unităților administrative pe etnii». Kulturális Innovációs Alapítvány (KIA.hu - Fundația Culturală pentru Inovație). Arxivat de l'original el 2013-10-14. [Consulta: 6 agost 2013].
# Machete Kills

Machete Kills és una pel·lícula dels Estats Units d'acció i ciència-ficció del 2013. Està dirigida i produïda per Robert Rodríguez i Sergei Bespalov, Aaron Kaufman i Alexander Rodnyansky. És protagonitzada per Danny Trejo i Michelle Rodríguez, i compta amb la participació especial de la cantautora Lady Gaga.
# Habitatge al carrer Ribas, 2 (Alella)

L'Habitatge al carrer Ribas, 2 és una obra eclèctica d'Alella (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici civil, una casa de planta baixa i pis que en profunditat s'adapta al desnivell del carrer. L'alçada de les cobertes és desigual en totes les seves parts.
Destaca especialment per l'ús d'elements clàssics a façana: balustrades al balcó del primer pis, una entrada d'arc de mig punt a la planta baixa flanquejada per pilastres adossades, amb un capitell corinti i un entaulament superior sense cap mena de funció estructural sinó purament decorativa.

## Referències

* 1 2